**MICHAEL KAYLOR**

**SID**: Amikor vendégemnek volt egy átélése Istentől, elkezdett angyalokat látni, sőt mi több, azt is, ahogy angyalok új testrészeket hoznak tálcán!

**SID**: Hello. Sid Roth vagyok. Üdvözöllek világomban, ahol a természetfölötti természetes. Nagyon szeretem magamba szívni az Isten Szellemétől átitatott levegőt. Vendégem nagyapját William Branham mentorolta. Véleményem szerint Brahnam volt az egyik olyan ember, aki életében olyan csodák történtek, melyek szinte senki másnál, Jézuson kívül. Nagyapád sem volt ám semmi, hány éves is volt, amikor szó szerint áthajtott rajta a tejszállító kocsi?

***MICHAEL****: 96 éves volt, amikor átment rajta a tejszállító kocsi.*

**SID:** Hát, ha egy 96 éves emberen áthajt egy tejszállító kocsi, sosem fog több tejet inni! Úgy értem ebben a korban ilyet nem lehet túlélni! De ő soha nem adta föl! Mi történt a nagyapáddal?

***MICHAEL:*** *Miután elütötték, mindenki azt gondolta, hogy meg fog halni. Azonban két héten belül teljesen felépült, és újra útnak indult a szolgálatba, prédikált, esküvőket tartott, mintha misem történt volna. Elképesztő volt.*

**SID:** A Messiás rólad beszélt! Azt mondta RÓLAD: „Ugyanazokat fogod cselekedni melyeket én tettem, sőt nagyobbakat is azoknál!” Michael, te saját szemeiddel láttál már gyógyulásokat és csodákat, mégis egy teljesen kiégett pásztorrá váltál, mielőtt Brazíliába mentél.

***MICHAEL:*** *Így van, és most még finoman is fogalmaztál. Ott tartottam, hogy kész voltam teljesen bedobni a törölközőt, feladni az egész szolgálatot úgy, ahogy van.*

**SID:** Azt tervezted, hogy vállalsz valami világi munkát?

***MICHAEL:*** *Igen. Mivel zenész is vagyok, azt gondoltam, majd csak elzenélgetek valahol, amiből megélhetek én is, és amiből a családomat is eltarthatom. De belül, mélyen a szívemben tudtam, hogy nem lennék erre képes. A Szent Szellem mindig azt mondta a bensőmben: nem, nem, nem.*

**SID**: Oké. Egyik korábbi vendégem, Randy Clark, elment Brazíliába, ahová meghívta Michaelt. Michael, miért mentél Brazíliába?

***MICHAEL****: Nos, hallottam a csodás dolgokat, melyeket cselekedett ott az Úr, és én nagyon éheztem erre. Csak képzeld el, ahogy ott ültem a ház mögötti udvaron és olvastam híres gyógyító evangélisták élettörténeteit és sírtam. Azt mondtam „Istenem, hol van mindez, most? Én ezt akarom! Nekem ez kell! Enélkül nem tudok élni!” Randyvel közös szolgálati vonalban vagyunk és barátok is vagyunk, szóval tőle hallottam a sztorikat, így elmentem Randyvel Brazíliába. Az ismerőseim viszont mind azt mondták: „ó, nem kell neked Brazíliába menned, Isten itt is ugyanúgy megteszi ezt veled!” Én viszont kitartottam emellett, hogy „Nem, nem teszi meg. Én akkor is megyek Brazíliába! Nekem ez kell!”*

**SID**: Szerinted, ha nem mentél volna akkor Brazíliába, kihagytad volna sorsod, vagy küldetésed? Szerintem igen.

***MICHAEL****: Egyetértek.*

**SID:** Mivel hiszem, ha a Szent Szellem indít valamire, akkor ne engedd meg az ördögnek, hogy lebeszéljen róla azt mondva: „Itthon is megkaphatsz mindent.” Neked AZT kell tenned, amit Isten Szelleme mond neked! Ő sokkal jobban tudja ezt nálad! Szóval, elmentél Brazíliába és Randy már az első este imádkozott érted, és mi történt?

***MICHAEL****: Egy csodálatos dolgot kaptam. Randy imádkozott a csapatért, akik vele mentek. Ahogy odaért hozzám azt mondtam magamban: „Uram, mi van, ha nem is kapok semmit? Mi lesz, ha nem történik semmi velem?” De ahogy odaért hozzám, elkezdtem érezni a Szent Szellem erejét ahogy rám tette a kezét, mivel Randy rendelkezik ezzel a csodálatos impartációs ajándékkal. Ahogy megtette, Isten ereje rám szállt, és olyat éltem át, amit még soha azelőtt. Szó szerint olyan érzésem volt, mintha valaki betett volna egy tűzhely sütőjébe, egyszerűen égtem. Mindenemből csavarni lehetett az izzadságot.*

**SID:** Tudod, én egy nagyon kíváncsi természetű ember vagyok. Amikor imádkoztak érted, ez azonnal megtörtént, csak vagy mondjuk úgy öt perccel később…?

***MICHAEL****: Nem, egész gyorsan ment.*

**SID**: Oké. Amikor azt mondod: „Isten tüze éget” a legtöbb ember nem érti, hogy ez mit jelent. Mi is volt ez igazán, mi történt eközben benned, belül?

***MICHAEL****: Kívül is és belül is, szó szerint, fizikailag azt éreztem, mintha 50 fokos meleg lenne.*

**SID:** Komolyan?

***MICHAEL:*** *Komolyan. Nagyon, nagyon meleg volt.*

**SID**: És tényleg ennyire izzadtál?

***MICHAEL****: Még annál is jobban! Valaki lefotózott ebben az állapotomban, amit jó mélyre rejtettem. Úgy nézek ki rajta, mintha akkor szálltam volna ki az úszómedencéből. Azért izzadtam ennyire, mert ennyire erősen éreztem Isten tüzének hevét. Ahogy ez az egész folyt, a legjobb szó, amit használhatok, hogy eljött számomra az ébredés, vagy feléledés. Hirtelen, életemben először beleláttam az angyalok világába. Ez nagyon új volt számomra. Láttam egy angyalt, aki előttem állt és fogta az ujját, és háromszor egyenesen a homlokomba dugta.*

**SID:** Minden alkalommal amikor – mondjuk úgy – megérintette a homlokod, mi is történt?

***MICHAEL****: Kézzel foghatóan, fizikailag éreztem egy csiklandozóan égő érzést, akárhányszor az ujja átment a homlokomon. Igazából nem tudom, hogy ez egy impartáció volt, vagy éppen gyógyulás történt bennem. Azon tűnődtem: „mi ez az egész?” Az agyammal azon gondolkodtam: „mit csinálsz?” Mivel nem csupán forróságot éreztem, hanem remegtem, sőt rázkódtam és térdre is estem. Egy pillanatra kibeszéltem magam az egészből, majd azt mondtam magamnak: „Tudod mit, kit érdekel, ki mit gondol, én éhezem erre! Többé semmi nem érdekel, nekem ez kell. Tudod Istenem, ha tényleg Te csinálod ezt – legyen bármi, nekem az kell! Egyre nagyobb erővel éreztem, majd azt láttam, ahogy ezt a kisebb angyalt fölváltotta egy másik, nagyobb angyal. Ez így ment újra és újra, míg végül annyira megrészegedtem szellemben, hogy a padlón kötöttem ki. Olyan behatás ért ott, hogy amíg nem indultunk tovább egy másik városba, én csak ott időztem és el sem mozdultam onnan, várva a további isteni találkozásra, átélésre.*

**SID**: Épp ezért imádkoztál! Csak közted és köztem, csak úgy kettőnk között, tudtad, hogy ez meg is fog történni? Csak így négyszemközt.

***MICHAEL****: Csupán reméltem, de ott tartottam, hogy már annyira nem érdekelt semmi, hogy csak azt reméltem: történjen már végre valami! Az sem érdekelt, hogy mi, csak valami történjen! Tudod én egy tartózkodó típusú ember vagyok, viszont egy olyan pontra ért az életem, hogy annyira éhes voltam arra, hogy történjen végre valami, hogy ezért kész voltam bármit megtenni és nem érdekelt tovább, hogy mit szólnak majd mások. Nem számított, hogy néz ez ki, vagy milyennek hangzik, csak szükségem volt Istenre és az Ő jelenlétére.*

**SID**: És veled mi a helyzet? Vagy ennyire éhes Istenre? Vágyakozol ennyire jelenlétére? Szeretnék még többet is megtudni ezekről az átélésekről, mivel azután annyi sok csoda tört ki, hogy Michael teljesen „normálissá” vált. Akarom, hogy te is válj ilyen „normálissá!” (Mindjárt jövünk).

**SID:** Hello. Sid Roth vagyok Michael Kaylor-el. Michael annyira éhes volt Istenre, hogy elment egészen Brazíliáig, ahol Randy Clark imádkozott érte és soha többé nem volt ugyanaz. Sorozatban érték az átélések, estéről estére és csak egyre erőteljesebbek lettek. De ami még ennél is csodálatosabb az, hogy tudja, TE hogyan kaphatod meg ugyanezt! Michael, szellemben elvitettél egy terembe. Mesélj nekünk erről.

***MICHAEL:*** *Amikor ez először történt meg, épp a vezetők felé szolgáltunk, és 2500 vezető volt az emelvénynél. Ahogy Randy beszélt Heidi Bakerrel, majd megemlítette a bizonyságom és azt mondta: „Van itt egy pásztor akit Isten tűzbe merített be szinte megemésztő módon” és ahogy rám mutatott, szó szerint olyan jelenlétet éreztem, ami rám szállt kézzelfogható, fizikai módon éreztem. Erősen elkezdtem remegni. Begörnyedtem a székemen és önfeledt nevetésbe kezdtem, melyet képtelen voltam leállítani, és mivel Randy eközben épp tanítani próbált, eléggé szégyenkeztem miatta. Azt gondoltam, ó ne, mind a 2500 ember engem fog nézni.*

**SID:** És ők nem is értették, hogy mi történik. Senki nem mondott viccet, sem semmilyen mulatságos, vicces dolgot. Isten Szelleme rászállt és attól kezdett el nevetni. Had mondjam el, még természetes értelemben is, ha valaki nevet, orvosilag megállapították, hogy olyan endorfinok szabadulnak föl, melyek még a rák gyógyításánál is segítenek. Ezért is szokták orvosilag javasolni, hogy nézzenek vígjátékokat a betegek, mert köztudott, hogy a nevetésnek gyógyító a hatása. Akkor mennyivel inkább az Istentől jövő nevetés. És nem bírtad abbahagyni?

***MICHAEL:*** *Képtelen voltam.*

**SID**: Hát, tudtad, hogy mindenki téged fog nézni és ez így is volt.

***MICHAEL:*** *Ó igen. Mindenki nézett, de már ez sem érdekelt. Az elmém végig azt kiáltotta: hagyd abba, állítsd le! Sőt, valaki a hallgatóságból fogta magát, és rám ugrott, a hátamra ugrott.*

**SID**: Miért?

***MICHAEL****: Megkérdeztem a tolmácsot, aki azt mondta: „ő is meg akarja kapni, amit te kaptál.” Én pedig: oké, de ezt neki kell magának megkapnia! Szóval lekerült a hátamról és miközben ott fetrengtem a nevetéstől kontrollálhatatlanul, hirtelen egyik pillanatról a másikra elragadtattam egy másik helyre, ami velem soha azelőtt nem fordult elő. Majd egy olyan helyre kísért el az egyik angyal, mely egy teremhez volt hasonló. Ahogy beléptem az ajtón, egymás után sorakoztak föl angyalok, majd hallottam egy hangot, mely azt mondta: „őket mind számodra rendeltem ki!” Ők szolgáló Szellemek, akiket melléd adtam! Soha többé nem fogod egyedül érezni magad!*

**SID**: Brazília előtt is láttál már angyalokat?

***MICHAEL****: Nem, Brazília előtt egyáltalán nem láttam még angyalokat. Szóval, ahogy megláttam őket, őszintén hiszem, hogy azért vannak, hogy véghezvihessem azt a sorsot, vagy küldetést, melyet Isten rendelt számomra és ezek a szolgáló szellemek, olyanok, mint Isten palástja rajtam, melyet hirtelen rám tett, hogy felébresszen. Még ha nem is teljesen értem mi történik ilyen impartáció idején, vagy amikor gyógyító angyalok kezdenek el cselekedni és ilyenek. Az egyik összejövetelünkön egy angyal megjelent tálcával a kezében, amin testrészek voltak. Soha azelőtt nem láttam ilyet. Azt mondtam magamban: „oké, ez kissé eltér a megszokottól!” Ahogy besétált ezekkel a testrészekkel, azt kérdeztem: „Kinek vagy szüksége gyógyulásra ezeken a területeken?” És föl is emelték néhányan a kezüket. Ahogy imádkoztunk értük, azonnal meg is gyógyultak.*

**SID**: Van valami közös benned és a már előtted meginterjúvolt vendégeimben, amit látok. Amikor valaki szinte kétségbeesett módon éhezik Istenre, szinte olyan, mintha csak igazán akkor kapna ilyen jellegű érintést, mintha abban a pillanatban Isten betöltené őket, mikor ilyen éhség alakul ki bennük. De mi van azokkal akik úgy érzik: „igen, éhes vagyok az Úrra és akarom mindezt, de azért nem vagyok annyira kétségbeesetten éhes.” Hogyan tud valaki éhesebbé válni Istenre, mondjuk velem, ez hogy történhet meg?

***MICHAEL****: Hát nálam úgy történt, hogy maga Isten tett éhessé szellemben. Azonban, ezt lehet kérni Tőle!*

**SID**: Akkor én megteszem ezt most azonnal! Azt javaslom, ti is tegyétek velem együtt! Mondjátok ezt utánam: „Istenem, a Jézus nevében tégy engem olyan éhessé, mint amilyen Michael Kaylor volt, amikor Brazíliába ment.” Mondd ezt most ki hangosan Istennek, mert Ő hall téged! Oké. Megtettem.

***MICHAEL****: Ez jó, mivel Isten válaszol, amikor éhes szívvel kiáltasz Hozzá! Hidd ezt el! Az egyik olyan dolog, amit tehetünk azért, hogy felgerjesszük ezeket és együtt- működjünk ebben Istennel az például, hogy vegyük körül magunkat olyan bizonyságok hallgatásával, nézésével olvasásával, amiket szeretnénk a saját életünkben is, hogy megvalósuljanak! Kezdj el ilyen anyagokat hallgatni, nézz ilyen DVD-t, olvass ilyen könyvet!*

**SID**: Tudod, egymás után jönnek emberektől az üzenetek, hogy szó szerint napi 6-8 órát töltenek azzal, hogy nézik és hallgatják műsorainkat, mivel régi archív felvételek is megvannak a weboldalunkon. Michael is pont erről beszél! A mostanihoz hasonló interjúkat nézik az emberek újra és újra saját idejük és kedvük szerint.

***MICHAEL****: Helyes! Nem lehetsz úgy valaki, vagy valami jelenlétében, hogy az ne lenne rád hatással! Ha merítesz a hallott bizonyságokból, Isten jelenléte fog benned felgerjedni. Szerintem még azt is fontos megemlíteni, hogy ha éhes vagy és akarod, hogy Isten cselekedjen az életedben, akkor add meg magadnak azt a szabadságot, hogy Isten azt tehesse veled, amit csak akar!*

**SID**: Hú, ez egy bátor ima? Készen állsz a következményeire? Igen? Akkor mondd ezt utánam: „Uram, engedélyt adok Neked arra, hogy tégy velem azt amit csak akarsz!” Mondd ezt ki hangosan, de gondold is komolyan! Mondd ki: „komolyan is gondolom!” Oké. Szóval mindkét dolgot megtettem, akkor most mi fog történni az életemben?

***MICHAEL****: Ki tudja azt? Az biztos, hogy jó, mert mindig jó történik, ezt tudjuk. Istennel mindig minden csak jó lehet! Szóval, amikor mindezeket olvasod és nézegeted, a szíved fókuszában, figyelmében azok a dolgok lesznek, amikre igazán vágysz! Amire pedig igazán vágsz, azt egyszerűen vonzod az életedbe és az el is kezd megteremni! Először belül, majd kívül, a látható világba is átjön! A szíved legmélyebb vágya átalakul a törekvéseid megtapasztalásaivá, és ahogy összpontosítod figyelmed, tehát fókuszálsz ezekre, a reménység átváltozik elvárássá. Ha pedig elvárásod van valami felé, hogy az megtörténik, akkor meg is látod azt a valóságban! Lehet olyan átéléseid fognak kezdődni, hogy forróságot érzel majd a kezedben, vagy elkezdesz remegni, bármi is jön, ne állj ellen neki, hanem engedd, hogy jöjjön! Engedd meg, hogy Isten azt tehessen, amit csak akar! Nem számít, hogy sírni fogsz, vagy nevetni, vagy remegni, vagy elkezdesz ünnepelni. Nincs semmilyen séma, nincs olyan, hogy ezt vagy azt KELL tenned.*

**SID**: A tinédzserek azt szokták erre mondani, hogy „ússz az árral!” Erről beszélsz tulajdonképp?

***MICHAEL****: Igen, igez, ez jó! És nagyon igaz! És tudod ezek a fiatalok is annyira éhesek!*

**SID**: Mindnyájunknak olyanná kell válnunk, mint a kisgyermekek!

***MICHAEL****: Így van! Pontosan így! És tudod, mikor ez az egész dolog elkezdődött az életemben, nem csak engem, hanem az egész családomat is megváltoztatta teljesen.*

**SID**: Hogy változott meg a családod? De tudod mit? Majd akkor oszd meg ezt velünk, amikor visszajöttünk a szünet után, mert amit most hallani fogtok – ez a ti családotokkal is meg fog történni! (Mindjárt visszajövünk)

**SID**: Hello. Sid Roth vagyok Michael Kaylor-el. Te mit szólnál ahhoz, ha teljesen kiégnél és semmilyen természetfölötti nem történne az életedben, majd kapnál egy olyan impartációt, mint Michael Kaylor, - mivel hamarosan épp ezért fog ÉRTED imádkozni, hogy ezt megkapd – és aztán megváltozna az egész életed, sőt a családod élete is? Veled ez hogy történt?

***MICHAEL****: Nos, amikor hazajöttem a Brazíl útról, az egyik legcsodálatosabb változás, ami történt, a családommal volt – Istennek emiatt a jelenléte és az impartáció miatt. Mivel tudod, keresztényként a természetfölöttinek kellene a természetesnek lennie! Tudod, Isten arra teremtett, vagy alkotott minket, hogy visszatükrözzük az Atyát, Ő pedig természetfölötti, semmi más! Sőt, még Jézus is beszélt erről! Szóval, ahogy hazaértem, az első dolog, ami történt, az a családomban lévő ébredés. A feleségem olyan hatalmas szeretet-bemerítést kapott az Úrtól, hogy minden benne lévő ajándék a felszínre tudott jönni. Három gyermekünk van, Mike, Tiffany és Stephanie, mindnyájukat aktiválta az Úr. Elkezdtek mindnyájan belelátni az angyali világba és elkezdtek mozogni a prófétálás ajándékában, mely egyiküknek sem ment azelőtt. Igazából elkezdtek összejönni fiatalokkal és egyszer nálunk jöttek össze. Ezek a fiatalok addig egy vallásos közösség tagjai voltak, vallásos keresztény iskolába jártak, tudod, semmi élet… Majd a fiam megkérdezte: „Apa, nem bánnád, ha ma nálunk lenne a bibliatanulmányozás?” Azt mondtam: „Persze, nyugodtan!” Szóval, ahogy ott voltak a barátai és együtt tanulmányozták a Bibliát, ami hamarosan átment abba, hogy elkezdtem nekik prédikálni, majd dicsőítettünk, majd megkértem a Szent Szellemet, hogy impartáció által adja át nekik is azt, amit nekem adott. Volt közöttük egy olyan fiatal lány, aki a mi nyelvünkön szólva „nem volt hívő,” de annyira leszállt rá Isten jelenléte, hogy elkezdett nevetni. Gondoltam magamban: ez ismerősen hangzik… Majd annyira erősen és kitörően nevetett, hogy a padlón kötött ki, és ahogy felült, elkezdett nyelveken szólni, mert betöltötte a Szent Szellem. Az ő személyisége pedig abszolút nem hasonlítható ehhez a viselkedéshez. Majd egy másik fiatal fiú, zokogásba tört ki és fél óráig annyira erősen sírt és zokogott, hogy nem bírta abbahagyni. Amikor végül odamentem hozzá és megkérdeztem mi történik vele, azt mondta: „Annyira szeretem Jézust, ahogy innen elmegyek, kimegyek a vízpartra és az óceánba dobom az összes kábítószerem. Szeretlek, Jézus!” Pedig nem is imádkoztam értük, csupán megkértem a Szent Szellemet, hogy jöjjön.*

**SID**: Tanításod a természetfölöttiről annyira átformáló hatású, könnyűvé teszi az emberek számára, hogy ténylegesen a természetfölöttiben járjanak. Például, amikor elmentél helyekre, városok változtak ezek hatására. Mondj ezekből egy példát.

***MICHAEL****: Rendben. Megkértek bennünket, hogy menjünk el egy városba szolgálni. Körülbelül 4-5 hetet töltöttünk ott, és az Úrnak hála impartálni tudtunk beléjük, és együtt tudtunk velük működni. Az egyik olyan dolog amit fontosnak tartottunk átadni, a Szent Szellem erejének impartálása. Mivel az a gyülekezet, ahol nincs erő, az halott. Szóval ez a kis közösség, vagy gyülekezet meg is kapta ezt valóságosan! Amikor két évvel később visszamentünk, mondták is és láttuk is, hogy teszik mindazt, amire tanítottuk őket. Lelkesen mesélték, hogy azóta tartottak egy konferenciát 3000 embernek és gyógyulások történtek, alig hittük mindazt, amit láttunk. A gyülekezetük és felekezetük is elkezdett növekedni. Olyannyira, hogy már új gyülekezeteket plántáltak, mivel megduplázódott a létszámuk. És semmi más nem hozta el ezt a változást, csupán Isten jelenlétének megjelenése. Voltak misszionárius barátaink is az Amazon mentén, akik 27 éven keresztül próbáltak embereket téríteni és csupán hat embert sikerült meggyőzniük. Ahogy szolgáltunk feléjük és tanítottuk őket, impartáltunk és kértük a Szent Szellem tüzét rájuk, teljesen megváltozott minden. Két évvel később már 250-en voltak! Ez hatalmas változás számukra! 27 év kemény munkával soha nem érték el azt, amit a Szent Szellem általi impartációval. Ez számunkra életforma kell, hogy legyen!*

**SID**: Szerintem nem csupán az impartáció, hanem a tanításod is teszi ezt. Például arról tanítasz, hogy szükséges újra fókuszálnunk. Mit értesz ezalatt?

***MICHAEL****: Hiszem, hogy mindenki azzá válik, amire figyel, amire fókuszál, vagy összpontosít. A valóság az, hogy ami benned van annak eredménye, amire figyeltél az életedben! Ez a valóság pedig visszatükröződik a külső körülményeiden! Szerintem az egyik legfontosabb dolog az, ha időnként lelassítunk és lecsendesedünk, és átgondoljuk a dolgokat, hogy milyen irányba is haladunk. Szükséges újra- fókuszálnunk, ami azt jelenti, hogy vizsgáljuk meg mire is vágyunk igazán. Például én nagyon vágytam a természetfölöttire. Mindent félretéve erre kezdtem fókuszálni és ez valósult meg az életemben! Mivel ez egy alapelv. Amire figyelsz, azzá fogsz válni! Én erre vágytam és erre kezdtem el figyelni. A Példabeszédek is azt mondja: „Ahogy gondolkodik az ember, olyan ő!” Épp erről beszélünk, amikor azt mondjuk, hogy „újra- fókuszálni” más szavakkal: megengedjük a Szent Szellemnek, hogy teremtsen bennünk egy képet arról, hogy milyen a természetfölötti és azon gondolkodjunk, azt képzeljük el.*

**SID**: Mondanál erről egy példát?

***MICHAEL****: Például - ahogy már beszéltünk is a bizonyságok erejéről. Ne vegye ezt senki rossz néven, de egyszerűen muszáj magad úgy látnod, tehát el kell tudnod képzelni magad úgy, hogy mész és ráteszed a kezed a betegekre és azok meggyógyulnak. Látnod kell, ahogy fölkelnek a bénák a tolószékből! KELL, hogy lásd magad így! Kitárt karokkal látnod kell magad, hogy elvitetsz a mennybe, a természetfölötti világba, ahol nincsenek garanciák! Lehet beszélgetni kezd veled egy angyal, vagy a kezedből elkezd olaj csöpögni, és ahogy ezek tudatában imádkozol majd emberekért, azok teljesen meg fognak változni! Így láttunk meg tumort, rákos daganatokat eltűnni!*

**SID**: Sok rákos beteg gyógyulását látod?

***MICHAEL****: Igen, sok ilyet láttunk és ez fantasztikus.*

**SID**: Mondanál egy példát?

***MICHAEL****: Volt egy tolószékes ember, aki már benne volt a korban és az orvosok azt mondták 30 napja van hátra az életéből. Prosztata rákja volt és kértek bennünket, hogy imádkozzunk érte. Mondtuk, hogyne imádkoznánk! Szóval imádkoztunk a tolószékes emberért, akinek már csak 30 napot adtak, utolsó stádiumban volt. Két évvel később, mikor visszamentünk a gyülekezetbe azt kérdezték: „Emlékszel még arra az emberre, akiért imádkoztál?” Mondtam: „igen.” Azt mondták: Szeretnéd megtudni mi lett vele miután elmentetek? Látod ott azt az embert, aki futkos körbe – körbe dicsérve az Urat a gyógyulásáért? Ő az! A rák teljesen eltűnt, és ahogy látod, nincs sehol a tolószék sem!*

**SID**: Én úgy látom, és bár utálom ezt mondani, mivel a rák szörnyű, borzasztó betegség, de tudod, Michael, kenettel és Isten Szavával ugyanolyan könnyű valakinek rákból meggyógyulni, mint bármi másból! Megtennéd most, hogy imádkozol bármire is indít az Úr? Istennek hatalmas jelenléte van most itt, a stúdióban. Szeretném, ha Michael érted imádkozna most, aki nézel most bennünket, bármit is helyezzen az Úr a szívére. Készülj föl a fogadásra! Ez olyan, mint amikor felfújható strandlabdát dobnék oda hozzád, akkor nem csinálsz így a kezeiddel, ugye? Nem! Fogadó állásba helyezed a kezeidet, hogy el tudd kapni amit oda dobok neked. Ugyanezt kell tenned majd akkor is, amikor Michael imádkozik érted! Tedd meg ezt, Michael!

***MICHAEL****: Rendben. Szeretném, ha ténylegesen úgy tartanád a kezed, mint amikor kapni szeretnél valamit! Két dolog fog most történni! Imádkozni fogok gyógyulásért, mivel tegnap amikor ideértem, Isten gyógyító jelenlétét érzékeltem és most újra erőteljesen érzékelem itt. Szent Szellem, kérlek most, hogy szabadítsd föl a gyógyító tüzed. Had jöjjön most ez a tűz! Szólok most a betegséghez, és parancsolom, hogy hagyja el a tested! Parancsolom a ráknak, hogy távozzon! Szent Szellem, szabadítsd most föl gyógyító tüzed! És most arra is kérlek Uram, hogy szabadítsd föl erődnek impartációját, és a jelenléted, hogy ezek a drága emberek soha többé ne legyenek ugyanazok. Szent Szellem, jöjjön a tüzed! Jöjjön a jelenléted! Had tapasztalják meg természetfölöttien, hogy ki is vagy Te! Uram, ahogy kinyújtom most a kezem feléjük, úgy, mintha ott lennék és rájuk tenném a kezem, felszabadítom az átvitelét mindannak, amit nekem adtál! Uram, arra kérlek, adj nekik még annál is többet, többet mindannál, amit nekem adtál! Uram, adj nekik többet annál amit kértek, többet annál amire éheznek! Áraszd el őket Uram jóságoddal és örökre változtasd meg őket, hogy soha többé ne legyenek ugyanazok, Uram! Ettől a pillanattól fogva örökké! Kérlek tedd meg ezt, a Jézus nevében! Köszönöm Atyám! Ámen.*

**SID**: Én hiszem, hogy ezt meg is kaptad! Hiszen Michael olyan ajándékot, képességet kapott, hogy amikor beszél, te is megkapod, és amikor imádkozik, többé nem fogsz küszködni a hiteddel! Michael, mialatt a nézőink most néznek bennünket, hiszem, hogy a Szent Szellem most robbantani fog a bensőjükben! Szeretném, ha most idejönnél hozzám és rám tennéd a kezed és imádkoznál impartációért értem. Én akarom ezt a Brazíl impartációt! Megtennéd, hogy imádkozol most értem?

***MICHAEL****: Hogyne! Szent Szellem kérlek Téged, szabadítsd föl tüzed impartáció által! Szent Szellem, kérlek, hozd el most jelenléted. Kérem a te tüzed átadását most Sidnek. Uram, kérem, hogy kezei had égjenek a gyógyítás tüzével! Kijelentést szólok, a kijelentések impartációját Sidnek most, hogy teljesen elárassza az erőd. Uram, köszönöm, hogy átadod most neki a természetfölötti erődet és egy új, friss aktiválását adod mindezeknek a csodálatos ajándékoknak. Köszönöm, hogy kibontod neki mindazt a küldetést és sorsot, melyet csak álmodni mert eddig. Ettől a pillanattól fogva Uram. Köszönöm, köszönöm, köszönöm! Ámen.*

**SID**: Wow. Nem tudom te hogy vagy vele, de én éreztem! Ingyen kaptam és ingyen adom! Fogadj most el te is mindabból, amit kaptam, a Yeshua nevében!